《蝶恋花 同云阁在上海十日因记其事》
清代·梁鼎芬

忆昔高楼明镜里。弹指光阴，戏作拈花地。故卷红帘惊睡起。

远山那及眉峰翠。

似有天涯沦落意。一段箫声，说尽人间事。细磨麋丸催扇字。

侯生去后桃花死。

作者简介：（?—1918）清广东番禺人，字星海。光绪六年进士，授编修。为张之洞倚重，聘主广雅书院、钟山书院讲席。之洞推行新政，言学事惟鼎芬是任。累官署布政使。以劾袁世凯去官。卒后，清室谥文忠。